Eurybiades

**Eurybiades** (ooldgreeksch: Εὐριβιάδης), wat Eurycleides sien Söhn weer,  weer een spartaansch Kommdant to de Tied van de Greeksch-Persch Orlogen, as de persch Grootkönig Xerxes (persch: خشایارشا, ookgreeksch: Ξέρξης) in 480 tegen Grekenland tröck to Land un to Water. Eurybiades harr dat Leit van de Greeksch Marien. 

Verschillig greeksch Städter, sünnerlich Athen un Sparta, möken een Verbinding, Grekenland to verbidden tegen de Persch Attack. Part van jümhöhr Plaan weer, een Flott to gadern un ook to See to fechten. Offschoonst Athen  dat gröttst Kontingent geven harr )., würr de Spartaner Eurycleides uukoren, dat Kommando to kriegen. Grund weer, dat Sparta un de Staaten in de Pelopeness neen Kommandanten uut Athen akzepteren wullen. As een Kompromiss kreeg Eurycleides dat Leit, man Themistokles (ooldgreeksch: Θεμιστοκλῆς), een Athensch Kommandat, schüll hem bistahn. Oftins harr Themistokles *en feit*  dat Kommando in Gefechten.

Ersten seil Eurycleides nah Euböa warts. Sien Plaan weer, dat he dor de Persch Flott entmöten wull. As de Greken nah Euböa hen kemen,  mötten se dor al de Persch Schepen. Eurybiades geev nu Örder, wedder retour to seilen. De Lüüd van Euböa befrüchten, dat de Perser hehr Lannen toschann maken wullen. Van desterwegen beden se Eurybiades dortoblieven mit sien Flott un to fechten. Man se künnen hem nicht rümkriegen. Dat liekers hentokriegen, dat de Greeksch Flott jüm hehr Eiland deffenderen schüll, güngen de Lüüd uut Euböa nu Themistokles an, hem mit Geld to korrumperen. Themistokles sien Deenst för dat Smeergeld schüll sien, dat he för sorgt, dat de Flott bi Euroböa blifft. Themistokles nöhm  dat Geld. Delen van dat Geld gebruuk he, üm nu up’t nie in een tweed Stapp Eurybiades mit Suksess to korrumperen. De Greken bleven un helen een  Slacht - de Slacht van Artemsium -  tegen de Perssch Flott, man de Slacht bleev een unbeslisst Saak. Achternah tröcken de Greken  nah’t Süüd, to dat Eiland Salamis.

Van Salamis wull Eurybiades mit de Flott wedder förder tehen, nu nah de Isthmus van Korinth hen. An de  Isthumus weren de Truppen van de Antipersch Liga bi Fortifikatschonen to buen. Man Themistokles seeg een good Chance de Persers bi Salamis ünnertokriegen van wegen dat Terrain. Up dat Water tüschen de Lannen fünnen  de mennig en groot Schepen van Xerxes nicht veel Rüümt, üm to manövreren. Fördat Eurybiades ballstürig weer en nicht aflaten wull van sien Plan, wegtoseilen, füllen Themistokles twee Ideen bi. Eersten drauh Themistokles, dat he de Atheensch Flott - dat gröttst Kontingent van de Greeksch Flott - afftügt. Bavenhen kreeg  Themistokles noch een anner Middel in sien Hand.  Themistkles kreeg dör een Trick hen, dat Xerxes sien Flott updelen en een Part rüm de Insel stüren dee. He möök Xerxers glöven, dat it to sien Baat  weer, de Greken binnen de Belt van Salammis to blockeren.  Eurybiades müss nu de Slacht annehmen. In de Slacht dwüngen  de Greken  de Persers ünner. Se verslögen mennig Manns en versünken mennig Schepen.
Achter de Slacht wull Euryibiad de Persch Flott nich verfolgen, ook de Brüch, de Persers över de Hellespont buurt haarn, wull he nicht twei un stücken maken.  Eurybiades harr anners in sien Sinn. He wull dat Xerxes över de Hellespont wedeer  nah Asien trüchgahn künn. Anners weer he  bang, dat Xerxes süst, inslaten in Hellas, mit orig Engaschment orlogen dee. Xerxes harr denn jo anners keen Chance, as över de Hellenen to winnen, üm süss wedder to huus to kamen.
Wedder back in Sparta kreeg Eurybias een Olivenkranz för sein Suksess bi Salamis, jüst so as Themistokles.

## Inkelt Nahwiesen